Bitcon presiahol hranicu $10,000 prvýkrát za necelý mesiac, keďže protesty v amerických mestách sa čoraz viac zintenzívňujú.
Okolo 01:05 nášho času Bitcoin (BTC) vzrástol z ceny $9,895 na cenu približne $10,429 v priebehu tridsiatich minút, s novou vlnou volatility pri zatvorení dennej sviečky za 1. jún.
Prečítajte si tiež: Menší mineri predali minulý týždeň viac BTC ako vyťažili – Blíži sa dump?
Veľký nárast ceny BTC nastal v šiesty deň čoraz násilnejších protestov týkajúcich sa usmrtenia Georga Floyda rukami polície Minneapolisu. BTC sa od momentu nárastu trochu upokojil a momentálne sa jeho cena pohybuje okolo $10,010.
K nárastu ceny BTC rovnako prispel aj veľký objem denných obchodov na burzách Bitstamp a Binance. Coinbase v tom čase zaznamenal dočasný výpadok.
Bitcoin sa pohyboval na cene medzi $8,600 a $10,000 po dobu približne 32 dní a konečne ostro prelomil psychologickú rezistenciu $10,000.
"ETH už vystrelil, teraz je na rade BTC," uviedol Joshua Green, hlavný investičný riaditeľv Orthogonal Trading.
"Makro a fundamentálny scenár je veľmi býčí," dodal Green. Ďalšie významné kryptomeny tiež prežívajú svoj čas na výslní, napríklad Eos (EOS), Cardano (ADA), Bitcoin Cash (BCH) a Litecoin (LTC), ktoré v priebehu 24 hodín vzrástli o 5%.
Zdroj: coindesk.com